Diari Oficial de la Generalitat Valenciana


Sumari del DOGV 9871, del 14-06-2024 (2024/5540)

RESOLUCIÓ de 31 de maig de 2024, de la Direcció General de Centres Docents, per la qual es concedix l'autorització provisional, prevista en la disposició addicional segona, apartat 1, del Decret 2/2009 de 9 de gener del Consell, pel qual s'establixen els requisits mínims que han de complir els centres que impartisquen el primer cicle de l'Educació Infantil en la Comunitat Valenciana, a l'Escola Infantil de primer cicle Municipal Remedios Montaner d'Alfafar.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9871

Data del DOGV
:   14-06-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/5540


Data del document
:   31-05-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 31 de maig de 2024, de la Direcció General de Centres Docents, per la qual es concedix l'autorització provisional, prevista en la disposició addicional segona, apartat 1, del Decret 2/2009 de 9 de gener del Consell, pel qual s'establixen els requisits mínims que han de complir els centres que impartisquen el primer cicle de l'Educació Infantil en la Comunitat Valenciana, a l'Escola Infantil de primer cicle Municipal Remedios Montaner d'Alfafar. [2024/5540]  
  
  
Antecedents de fet  
  
Primer. En data 23 de febrer de 2024, la titularitat del centre presenta sol·licitud d'autorització provisional de canvi d'ús conforme a la disposició addicional segona, apartat 1, del Decret 2/2009 de 9 de gener del Consell, pel qual s'establixen els requisits mínims que han de complir els centres que impartisquen el primer cicle de l'Educació Infantil en la Comunitat Valenciana,  
Segon. Conforme a l'informe de la Direcció General de Centres Docents de data 14 de març de 2014, la composició sol·licitada s'adequa a l'informat.  
Tercer. La titularitat ha presentat declaració responsable de no haver realitzat obres a l'escola des de l'última autorització definitiva.  
  
  
Fonaments de Dret  
  
Primer. Conforme a l'article 4 de l'Orde 8/211, de 23 de febrer, de la Conselleria d'Educació, per la qual s'establix el procediment d'autorització provisional previst en la disposició addicional segona, apartat 1, del Decret 2/2009 de 9 de gener del Consell, és competent per a aprovar la present resolució la Direcció General de Centres Docents.  
  
Segon. La Direcció General de Centres Docents ha comprovat, a través d'informe tècnic, el compliment dels requisits relacionats en l'article 3 de l'Orde 8/2011 de 23 de febrer, de la Conselleria d'Educació, per la qual s'establix el procediment d'autorització provisional previst en la disposició addicional segona, apartat 1, del Decret 2/2009 de 9 de gener del Consell, pel qual s'establixen els requisits mínims que han de complir els centres que impartisquen el primer cicle de l'Educació Infantil en la Comunitat Valenciana.  
  
Tercer. Vistos els fets i fonaments de dret, resolc;  
  
Primer  
Concedir l'autorització provisional, per al curs escolar 2024/2025, sol·licitada per la titularitat d'escola infantil municipal que s'indica, ja que complixen els requisits que establix la normativa aplicable.  
  
Codi: 19965323.  
Expedient 2024/290.  
Denominació genèrica: Escola Infantil de primer cicle.  
Denominació específica: Municipal Remedios Montaner.  
Titular: Ajuntament d'Alfafar.  
Domicili: carrer Francisco Baixauli, número 2.  
Localitat: Alfafar.  
Província: València.  
Composició definitiva autoritzada:  
4 unitats d'Educació Infantil, primer cicle, distribuïdes així:  
- 1 unitat per a alumnat d'1 a 2 anys, amb 13 llocs escolars.  
- 3 unitats per a alumnat de 2 a 3 anys, amb 20 llocs escolars cadascuna.  
Composició provisional que s'autoritza:  
4 unitats d'Educació Infantil, primer cicle, distribuïdes així:  
- 1 unitat per a alumnat d'1 a 2 anys, amb 13 llocs escolars.  
- 1 unitat per a alumnat d'1 a 3 anys, amb 15 llocs escolars.  
- 2 unitats per a alumnat de 2 a 3 anys, amb 20 llocs escolars cadascuna.  
  
Segon  
La present resolució s'inscriurà en el Registre de Centres Docents de la Comunitat Valenciana.  
  
Contra el present acte, que no posa fi a la via administrativa, podrà interposar-se recurs d'alçada davant el secretari autonòmic d'Educació i Formació Professional d'esta Conselleria d'Educació, Cultura i Esport, en el termini d'un mes a partir de l'endemà de la notificació de la present resolució, de conformitat amb els articles 112, 121 i 122 de la Llei 39/2015, d'1 d'octubre, de Procediment Administratiu comú del les Administracions Públiques.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 31 de maig de 2024.- El director general de Centres Docents: Jorge Cabo Martínez.